Nov 04,2018
61శాతం పెరిగిన ఓఎన్‌జీసీ లాభం
న్యూఢిల్లీ: ప్రభుత్వ రంగలోని ఆయిల్‌ అండ్‌ నేచురల్‌ గ్యాస్‌ కార్పొరేషన్‌ (ఓఎన్‌జీసీ) సెప్టెంబరుతో ముగిసిన త్రైమాసికానికి మెరుగైన ఆర్థిక ఫలితాలను ప్రకటించింది. జులై- ఆగస్టు మధ్య కాలంలో సంస్థ నికర లాభం 61 శాతం మేర పెరిగింది. సెప్టెంబరు త్రైమాసికంలో సంస్థ నికర లాభం రూ.8265 కోట్లుగా నమోదైంది. అంతకు ముందు ఏడాది ఇదే కాలంలో సంస్థ మొత్తంగా రూ.5131 కోట్ల నికర లాభాన్ని ప్రకటించింది. రూపాయి మారకపు విలువ పతనం సంస్థకు బాగా కలిసి వచ్చింది. సెప్టెంబరు త్రైమా సికంలో ఓఎన్‌జీసీ సంస్థ ఆదాయం 47.6 శాతం పెరిగి రూ.27,989 కోట్లకు చేరింది. అయితే సెప్టెంబరు త్రైమాసికంలో సంస్థ చమురు ఉత్పత్తి ఏడు శాతం మేర తగ్గడం విశేషం. ఇదే సమయంలో గ్యాస్‌ ఉత్పత్తి 3 శాతం మేర పెరిగి 6.1 బిలియన్‌ క్యూబిక్‌ మీటర్లకు చేరింది. పశ్చిమ తీరంలోని కాంట్రాక్టర్‌ సకాలంలో లక్ష్యం మేరకు ఉత్పత్తిని ఇవ్వని కారణంగానే చమురు ఉత్పత్తి తగ్గినట్టుగా సంస్థ తెలిపింది.
మీ స్నేహితులకు రికమెండ్ చెయ్యండి